CELEX: 32011R0773
Language: et
Date: 2011-08-02 00:00:00
Title: Komisjoni rakendusmäärus (EL) nr 773/2011, 2. august 2011 , teatavate kaupade klassifitseerimise kohta kombineeritud nomenklatuuris

4.8.2011   
            
            
               ET
            
            
               Euroopa Liidu Teataja
            
            
               L 201/4
            
         KOMISJONI RAKENDUSMÄÄRUS (EL) nr 773/2011,
   2. august 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. august 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kaupade kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Jalaga edasi tõugatav kaherattaline sõiduk massiga umbes 10 kg.
                  Sõidukil on:
                  
                              —
                           
                           
                              terasraam ja vedrustusega kroomitud alumiiniumkahvel,
                           
                        
                              —
                           
                           
                              reguleeritava kõrgusega juhtraud,
                           
                        
                              —
                           
                           
                              astmelaud mõõtmetega umbes 38 × 11 cm, avade ja libisemisvastase kattega,
                           
                        
                              —
                           
                           
                              kaks järgmiste mõõtmetega ratast: 26 tolli (66 cm, esiratas) ja 18 tolli (45,7 cm, tagaratas),
                           
                        
                              —
                           
                           
                              käsipidurid esi- ja tagarattale, ning
                           
                        
                              —
                           
                           
                              tugihark.
                           
                        Sõidukil ei ole sadulat, pedaale ega väntratast.
                  Lõpuni väljatõmmatud juhtraua kõrgus on 97 cm.
                  
                      (1) Vt foto.
               
               
                  8716 80 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8716 ja 8716 80 00 sõnastusega.
                  Kuigi toode on jalaga edasi tõugatav ja sel on astmelaud, ei või toodet klassifitseerida CN-koodi 9503 00 10 alla kuuluvaks tõukerattaks või muuks sarnaseks ratastel mänguasjaks, kuna enamik toote omadusi, nagu suurus, pidurid, rattad, esikahvel ja vedrustus, ei vasta rubriigi 9503 00 tõukeratta või muu mänguasja omadustele.
                  Seepärast tuleb sõiduk klassifitseerida CN-koodi 8716 80 00 alla kui mehaanilise jõuallikata muu sõiduk.
               
            
         
      
         (1)  Foto on üksnes illustratsiooniks.